Julkaistu: 5.2. 15:09
Julkaistu: 5.2.2016 15:09
Sosiaali- ja terveysministeriö (STM) tiedotti aiemmin perjantaina Suomen hallituksen kaavailevan väliaikaisia rajoituksia kuntien soteulkoistuksiin ja investointeihin. Pankkikonserni Nordean osakestrategi Eero Färkkilä arvioi mikrobloggauspalvelu Twitterissähttps://twitter.com/FrkkilEero/status/695588645965840384 Pihlajalinnan kurssireaktion olevan hyvä esimerkki "poliittisesta riskistä". STM ja valtiovarainministeriö (VM) valmistelevat määräaikaista lakia, joka rajoittaisi kuntien ja kuntayhtymien sosiaali- ja terveyspalvelujen kokonaisulkoistuksia ja suuria investointeja. Laki on määrä antaa eduskunnalle mahdollisimman pian ja se olisi voimassa vuoden 2018 loppuun kunnes sosiaali- ja terveydenhuollon järjestämisvastuu siirtyisi kunnilta ja kuntayhtymiltä itsehallintoalueille.Rajoituksia kunnille
STM:n mukaan kunnat ja kuntayhtymät ovat tehneet sotevalmistelun aikana ratkaisuja, joilla on yritetty "betonoida" oman kunnan alueelle nykyiset palvelut. Ministeriön mukaan tällaisia toimia ovat muun muassa suuret kiinteistöinvestoinnit sekä kokonaisulkoistukset, joissa palveluita ostetaan yksityiseltä toimijalta pitkäaikaisilla sopimuksilla. Pihlajalinnan toimitusjohtajan Mikko Wirénin mukaan yhtiöllä ei ole tarkempaa tietoa määräaikaisen lain lopullisesti muodosta, eikä yhtiö voi arvioida vielä sen vaikutusta liiketoimintaansa. – Toivon, että perustuslakiasiantuntijat arvioivat määräaikaisen lain perustuslainmukaisuuden. Olisi myös perusteltua, että ministeriöiden asiantuntijat aidosti tutustuisivat valmistelun aikana kustannustehokkaisiin ulkoistusmalleihin, jotka voidaan varsin hyvin sovittaa osaksi kansallista soteuudistusta osana valmisteluprosessia, Wirén sanoo tiedotteessa. Wirén tulkitsee ministeriön vahvistavan tiedotteellaan, että nyt voimassaolevat ulkoistussopimukset jatkuvat keskeytyksessä soteuudistuksen voimaantulon jälkeen. – En näe mitään syytä lailla kieltää kokonaisulkoistuksia, joiden on vaikuttavuustutkimusten perusteella jo todettu aikaansaavan merkittäviä säästöjä ja toiminnan tuottavuuden parantumista varsin lyhyessä ajassa. Kello 15:n jälkeen Pihlajalinnan osake oli 14,5 prosentin syöksyssä Helsingin pörssissä. Tukholman pörssissä Attendon osakekurssi oli laskenut 4,8 prosenttia.
#Pihlajalinnahttps://twitter.com/hashtag/Pihlajalinna?src=hash:n osake ja esimerkki poliittisesta riskistä, nyt -16,8 % #sotehttps://twitter.com/hashtag/sote?src=hash pic.twitter.com/BZWlnzzfjwhttps://t.co/BZWlnzzfjw— Eero Färkkilä (@FrkkilEero) February 5, 2016https://twitter.com/FrkkilEero/status/695588645965840384